Talous- ja sosiaalikomitean lausunto aiheista: "Komission tiedonanto neuvostolle, Euroopan parlamentille ja talous- ja sosiaalikomitealle: Tietoyhteiskunnan palveluja koskevien määräysten avoimuus sisämarkkinoilla" ja "Ehdotus Euroopan parlamentin ja neuvoston direktiiviksi teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 83/189/ETY muuttamisesta kolmannen kerran"



Virallinen lehti nro C 158 , 26/05/1997 s. 0001



Talous- ja sosiaalikomitean lausunto aiheesta: "Komission tiedonanto neuvostolle, Euroopan parlamentille ja talous- ja sosiaalikomitealle: Tietoyhteiskunnan palveluja koskevien määräysten avoimuus sisämarkkinoilla", ja "Ehdotus Euroopan parlamentin ja neuvoston direktiiviksi teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 83/189/ETY muuttamisesta kolmannen kerran" ()(97/C 158/01) Neuvosto päätti 14. helmikuuta 1997 Euroopan yhteisöjen perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainituista tiedonannosta ja ehdotuksesta. Asian valmistelusta vastannut teollisuus-, kauppa-, käsiteollisuus- ja palvelujaosto antoi lausuntonsa 3. maaliskuuta 1997. Esittelijänä oli Kommer de Knegt. Talous- ja sosiaalikomitea hyväksyi 344. täysistunnossaan 19. maaliskuuta 1997 seuraavan lausunnon äänin 41 puolesta ja 4 vastaan. 1. Johdanto 1.1. Komissio on toimintasuunnitelmassaan "Kohti Euroopan tietoyhteiskuntaa: toimintasuunnitelma" määritellyt tietoyhteiskuntaa koskevan politiikkansa. Osana tätä tietoyhteiskuntaa koskevaa yleistä politiikkaansa komissio määritteli maaliskuussa 1995 tietoyhteiskunnan palveluja eli tiedon valtatiellä välitettäviä eri palvelumuotoja koskevan sääntelypolitiikkansa. 1.2. Politiikan pyrkimyksenä on tarjota kuluttajalle erilaisia sähköisessä muodossa välitettäviä palveluja. Palveluja on tarpeen koordinoida yhteisön tasolla, jotta palvelut sujuvat kaikissa jäsenvaltioissa samalla tavalla. 2. Komission asiakirja 2.1. Komission tiedonannon ja sen liitteenä olevan neuvoston direktiiviehdotuksen tavoitteena on luoda yhteisön tasolla tiedottamis- ja kuulemismenettely, jota sovelletaan mahdollisissa tulevissa tietoyhteiskunnan palveluihin liittyvissä sääntelyehdotuksissa. 2.2. Näiden palvelujen laaja valikoima kasvaa koko ajan, ja se käsittää mm. sähköisessä muodossa olevat lehdet, opetuksen, matkailualan etäpalvelut, tavaroiden ja palvelujen myynnin sähköisesti, lakimiesten ja lääkärien neuvonnan, vuorovaikutteiset pelit ja ajanvietemuodot sekä vapaa-ajan palvelut. 2.3. Sääntelyehdotusten valmistelutoimien osalta komissio toteaa, että useissa jäsenvaltioissa on jo käynnistetty toimia tietoyhteiskunnan tulevien sääntelytarpeiden analysoimiseksi ja arvioimiseksi. Asiakirjassa mainitaan Belgia, Saksa, Tanska, Ranska, Italia, Luxemburg, Alankomaat, Ruotsi, Suomi ja Yhdistynyt kuningaskunta. 2.4. Maaliskuun 28. päivänä 1983 annetussa direktiivissä 83/189/ETY säädetyn menettelyn, joka liittyy tavaroita koskeviin määräyshankkeisiin, tavoitteena on nimenomaan mahdollistaa yhteensovittamismenettelyn toteuttaminen. Yli kymmenen vuoden kokemus tämän direktiivin soveltamisesta on osoittanut sen tehokkaaksi, koska se on edelleenkin parhaiten toimiva määräysten avoimuutta koskeva järjestelmä. Siinä säädetty hallinnollinen yhteistyö sekä menettelyt vastaavat täysin tietoyhteiskunnan palvelujen tämänhetkisiä tarpeita. 2.5. Sen tähden komissio ehdottaa tämän direktiivin soveltamisalaa laajennettavaksi niin, että sitä sovellettaisiin tietoyhteiskunnan palveluja koskeviin määräyksiin. 2.6. Ehdotuksella direktiivin soveltamisalan laajentamisesta on monta tavoitetta: tulisi mahdollistaa sisämarkkinoiden toimivuus ehkäisemällä erityisesti uusien esteiden syntymistä; tähän pyritään jäsenvaltioiden keskinäisellä sekä jäsenvaltioiden ja komission välisellä tiedottamisella; pitää turvata yleiset edut tehokkaammin ennakoimalla sellaisten yhteisön toimenpiteiden tarve, joilla pyritään turvaamaan riittävä ja yhtäläinen suoja eri jäsenvaltioissa; tulee määritellä uusien yhteisösäännösten tarve tarkemmin soveltamalla paremmin perustamissopimusta, erityisesti sen 52 ja 59 artiklaa, sekä yhteisön oikeutta samoin kuin jäsenvaltioiden tiiviimmän yhteistyön avulla; tulee helpottaa hallinnollista yhteistyötä lakien ja määräysten laatimisvaiheessa; tulee edistää lainsäädäntötyön vakautta; pitää tarjota toimivaltaisille viranomaisille ja kuluttajille enemmän tietoa sellaisista määräysehdotuksista, joiden vaikutukset voivat ulottua heihin, sekä lisätä heidän mahdollisuuksiaan vaikuttaa niihin. 2.7. Ehdotetussa avoimuuden järjestelmässä toistetaan menettelyyn liittyvät toimenpiteet, joista on määrätty direktiivissä 83/189/ETY: tietojen toimittamisessa noudatettava menettely, joka koskee edellä määriteltyihin palveluihin liittyviä määräysehdotuksia; kuulemismenettely; jo direktiivissä 83/189/ETY säädetty jäsenvaltioiden edustajista koostuva komitea. 2.8. Direktiivin 83/189/ETY muuttamisesta kolmannen kerran annettu neuvoston ehdotus direktiiviksi on täysin toissijaisuusperiaatteen hengen mukainen. 3. Yleistä Komission tiedonanto tietoyhteiskunnan palveluista 3.1. Talous- ja sosiaalikomitea suhtautuu myönteisesti siihen, että komissio pyrkii tietoyhteiskuntaa koskevan yleisen politiikkansa yhteydessä kehittämään sääntelyn, jonka tuloksena tietoyhteiskunnassa välitetyt uudet palvelut voivat hyötyä sisämarkkinoiden tarjoamista eduista. 3.2. TSK on komission kanssa samaa mieltä siitä, että tietoyhteiskuntaa edistettäessä tulee kunnioittaa yleisen edun mukaisia perusperiaatteita ja että siksi on otettava asianmukaisesti huomioon sosiaaliset, yhteiskunnalliset ja kulttuuriset tarpeet. 3.3. On tärkeää, että viidestätoista jäsenvaltiosta kymmenen on ryhtynyt tutkimaan tietoyhteiskunnan vaatimia sääntelytarpeita. TSK:n mielestä neuvoston ja jäsenvaltioiden tulee ilmaista olevan tärkeää, että kaikki jäsenvaltiot etenevät asiassa mahdollisimman samaan tahtiin. 3.4. Tulevia toimia on komission mielestä koordinoitava sisämarkkinoiden jakaantumisen estämiseksi, mutta tässä vaiheessa on ennenaikaista ehdottaa koordinaation nimissä laajaa yhdenmukaistamista. TSK yhtyy komission näkemykseen. 3.5. Koska yleisesti ottaen ei vielä tiedetä riittävän hyvin, missä muodossa ja miten uudet palvelut voivat markkinoilla kehittyä, sisämarkkinoiden yhdenmukaistamisen välttämättömyyttä ja sisältöä ei vielä voida määritellä. Siksi komissio ehdottaa tulevien määräysten koordinoimista edellä mainittujen tiedottamisen, kuulemismenettelyn ja hallinnollisen yhteistyön avulla. 3.6. TSK on samaa mieltä ehdotetuista tiedottamis-, kuulemis- ja hallinnollisen yhteistyön menettelyistä. TSK tukee komission näkemystä siitä, että määräysten laatimisvaiheessa kansallisen lainsäätäjän on oltava valmis hankkimaan tietoa muiden jäsenvaltioiden viranomaisilta muualla vallitsevasta tilanteesta. Näin voidaan välttää tilanne, jossa lakeja säädetään erikseen ottamatta huomioon muualla saatuja kokemuksia sekä vaikutuksia palvelujen tarjoajiin ja palvelujen vastaanottajiin muissa maissa. 3.7. TSK on täysin samaa mieltä komission kanssa siitä, että tietoyhteiskunnan palvelujen kehityksellä on suuri merkitys Euroopan unionin kansalaisille ja että palvelujen on oltava kaikkien saatavilla tasapuolisesti. Tämä koskee myös elinkeinoelämää, pk- ja mikroyritykset mukaanlukien. 3.8. Komissio on aivan oikein todennut, että avoimuus on erittäin tärkeää kehitettäessä tietoyhteiskunnan palveluja. TSK:n mielestä avoimuuden tulee olla mukana heti alusta alkaen. 3.9. TSK korostaa, että tietoyhteiskunnan palvelujen saatavuutta varten kehitettävien ohjelmien tulee olla käyttäjämyönteisiä. Useissa jäsenvaltioissa tehty tutkimus on osoittanut, että uudenaikaisia laitteita kuten televisiota, videoita ja tietokonetta on vaikea käyttää ja että niiden käyttöohjeet ovat epäselviä. TSK vaatii komissiota varmistamaan, että käyttöohjeet annetaan kaikilla virallisilla kielillä. 3.10. Tietoyhteiskunnan palvelut kehittyvät asteittain; ei voida sanoa, missä ajassa lopullinen tavoite saavutetaan. On odotettavissa, että tekninen kehitys jatkuu ja että kehitetään uusia ideoita tietoyhteiskunnan palvelujen järjestelyistä. Tässä mielessä voidaan puhua jatkuvasta prosessissa; tämä vaatii prosessimaista lähestymistapaa. 3.11. Edellä mainitusta on etuna kehityksen hyvä seurattavuus; tällöin on tarpeen vaatiessa mahdollista muuttaa suuntaa sekä pyytää kaikilta asianomaisilta rakentavaa tukea. Väliaikatietojen antaminen tietoyhteiskunnan palvelujen sekä lakien ja määräysten kehittymisestä on tarpeen. TSK pyytää komissiota ottamaan tämän huomioon. 4. Yleistä Ehdotus direktiivin 83/189/ETY muuttamisesta kolmannen kerran 4.1. TSK:n mielestä on oikein, että pyrkiessään luomaan tietoyhteiskunnalle lainsäädäntökehyksen komissio ottaa mukaan direktiivin 83/189/ETY, koska kyseisessä direktiivissä määritellään tavaroita koskevien säännösten antamisen menettelytapa ja siihen voidaan soveltaa myös koordinointimenettelyä, josta on saatu hyviä kokemuksia. 4.2. Tämän seurauksena direktiiviä tulee laajentaa ja useita artikloita tulee mukauttaa tilanteeseen, jotta niitä voidaan soveltaa tietoyhteiskunnan palveluja koskeviin säännösehdotuksiin. Komissio tekee näistä konkreettisia ehdotuksia. 4.3. Direktiivissä 83/189/ETY säädetään jäsenvaltioiden välisestä tiedonvaihdosta teknisten standardien ja määräysten alalla. Jäsenvaltioilla on velvollisuus tiedottaa komissiolle ja muille jäsenvaltioille jokaisesta teknisiä standardeja koskevasta kansallisesta esityksestä, jonka ne ovat aikeissa hyväksyä. 4.4. Komission ehdotus laajentaa direktiivin 83/189/ETY soveltamisalaa tietoyhteiskunnan palveluja koskeviin lakeihin ja määräyksiin mahdollistaa sen, että asiasta kiinnostuneet voivat tutustua alan kehitykseen. 4.5. Vaikka TSK ymmärtää, että ehdotus muuttaa direktiiviä 83/189/ETY kolmannen kerran koskee vain direktiivin säännösten teknistä osuutta, on tärkeää korostaa sisämarkkinoiden toimivuuden kannalta tärkeiden standardien luovan lisäksi perustan korkealuokkaisten tuotteiden ja prosessien kehittämiselle aina kotitalouteen suunnatuista tuotteista teollisuuden käyttöön tarkoitettuihin tuotteisiin. Pien- ja suuryritysten mutta myös kansalaisten on erittäin tärkeää saada tietoa alan kehityksestä. 4.6. Pienten ja keskisuurten yritysten koko estää niiden aktiivista osallistumista tietoyhteiskunnan palvelujen kehitysprosessin kaikilla alueilla. Tämä koskee myös työntekijä- ja kuluttajajärjestöjä. 4.7. Siksi on tärkeää luoda politiikka, joka herättää ja ylläpitää kiinnostusta tietoyhteiskunnan palvelujen kehittämiseen. 4.8. Komissio laatii säännöllisesti selonteon direktiivin 83/189/ETY toimivuudesta. TSK on merkinnyt tiedoksi komission tiedonannosta, että TSK saa virallisesti tämän selonteon direktiivin 83/189/ETY toimivuudesta. 4.9. TSK toteaa, että direktiivissä 83/189/ETY olevan 9 artiklan mukaan jäsenvaltio voi kiireellisistä syistä antaa määräyksen, joka liittyy kansanterveyden tai turvallisuuden suojaamiseen tai eläinten ja kasvien elämän ja terveyden suojeluun. Myös perustamissopimuksessa annetaan mahdollisuus ryhtyä kiireellisiin toimiin yleisen järjestyksen säilyttämiseksi. Myös TSK:lta pyydetään lausuntoa vihreästä kirjasta, jossa käsitellään ihmisarvon suojelua audiovisuaalisissa ja tietopalveluissa, sekä komission tiedonannosta, jossa käsitellään Internetin laitonta ja haitallista sisältöä (). Koska kyseiset ongelmat tulevat tietoverkoissa yhä useammin esiin, komitea vaatii komissiota määrittelemään kiireellisyysmenettelyyn oikeuttavat mekanismit ja kriteerit tarkemmin. 4.10. Direktiiviä kolmannen kerran muutettaessa siihen tulee mukaan uusia tekijöitä, jotka liittyvät tietoyhteiskunnan palvelujen kehittämiseen. Direktiivi on sellaisenaan melko monimutkainen, mutta sen tulee silti olla ymmärrettävä. 5. Koordinointi komissiossa 5.1. Komissio on laatinut tietoyhteiskunnan kehittämisestä useita asiakirjoja (). Asiakirjat liittyvät vahvasti toisiinsa. TSK:lle ja muillekin on kuitenkin joskus epäselvää, missä kaikkien tietoyhteiskunnan palvelujen kehittämiseen liittyvien toimien koordinointi tapahtuu ja kuka niistä on vastuussa. 5.2. Edellä mainituissa asiakirjoissa puhutaan aivan oikein tietoyhteiskunnan avoimuudesta. Asianomaisten on tärkeää saada tietää, kuka vastaa komissiossa tämän tärkeän asian koordinoinnista, mitkä palvelut ovat kyseessä sekä mitä uutta on odotettavissa. 6. Päätelmät 6.1. TSK hyväksyy seuraavat seikat: komission politiikan kehittäminen tietoyhteiskunnan palveluja koskevan lainsäädännön alueella; esitetyt tiedonvaihto- ja kuulemismenettelyt sekä hallinnollinen yhteistyö; direktiivin 83/189/ETY ehdotettu muuttaminen kolmannen kerran. 7. Suositukset 7.1. TSK suosittelee seuraavaa: kansallisten ja alueellisten viranomaisten ottaminen mukaan tietoyhteiskunnan kehittämiseen, mihin komission tulee antaa virikkeitä; väliaikatiedon jakaminen selonteoissa tietoyhteiskunnan palvelujen sekä lakien ja määräysten kehittymisestä; tuki sellaisten käyttäjäystävällisten tietokoneohjelmien kehittämiselle, joilla voidaan taata tietoyhteiskunnan palvelujen saatavuus; "Tietoyhteiskunnan palvelujen kehittäminen" -foorumin perustaminen työntekijä- ja kuluttajajärjestöille sekä pienille, keskisuurille ja mikroyrityksille; kiireellisyysmenettelyssä käytettävien mekanismien ja kriteerien määritteleminen entistä täsmällisemmin; erityisen julkaisun avulla toteutettu ja yleisölle suunnattu valistus siitä, kuka vastaa komissiossa tietoyhteiskunnan palvelujen kehittämisestä sekä mistä palveluista on kyse; "Tietoyhteiskunnan palvelujen kehittäminen" -tiedotuskeskuksen perustaminen kansalaisille; sen jälkeen kun neuvosto on hyväksynyt direktiivin 83/189/ETY muuttamisen kolmannen kerran, tekstin julkaiseminen mahdollisimman pian lyhentämättömänä ja asianmukaisin selvityksin varustettuna. Bryssel, 19. maaliskuuta 1997. Talous- ja sosiaalikomitean puheenjohtaja Tom JENKINS () EYVL N:o C 307, 16.10.1996, s. 11 () KOM(96) 487 lopull. () KOM(96) 395 lopull. "Korfusta Dubliniin" sekä Tietoyhteiskunnan vaikutukset Euroopan unionin politiikkaan "Seuraavien etappien valmistelu"; KOM(96) 359 lopull. "Eurooppalainen lähestymistapa standardointiin ja maailmanlaajuiseen tietoyhteiskuntaan"; KOM(96) 389 lopull. "Vihreä kirja: Elämä ja työ tietoyhteiskunnassa ihmisläheisyys etusijalle"; KOM(96) 392 lopull. "Tietoyhteiskunnan palveluja koskevien määräysten avoimuus sisämarkkinoilla" sekä "Ehdotus Euroopan parlamentin ja neuvoston direktiiviksi teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 83/189/ETY muuttamisesta kolmannen kerran".